আচ্ছা আমরা কি ভুলে গেছি ইস্ট ইন্ডিয়া কোম্পানির এদেশে যাত্রা শুরুর কথা। নিশ্চয়ই না। তবু আরেকবার স্মরণ করিয়ে দেই। ১৬০০ সালে “দ্যা কোম্পানি অফ মার্চেন্টস অফ লন্ডন ট্রেডিং ইনটু দি ইস্ট কোম্পানি”(এরপর শুধুমাত্র “কোম্পানি” বলে উল্লেখিত হবে) প্রতিষ্ঠিত হয়। ১৬১২ সালে মুঘল সম্রাট জাহাঙ্গীর পশ্চিম উপকূলের সুরাট বন্দরে কোম্পনিকে বাণিজ্যকুটি স্থাপনের অনুমতি প্রদান করেন। ১৬৪০ সালে বিজয়নগর সম্রাটের কাছ থেকে অনুরূপ একটি অনুমতি আদায় করে দক্ষিণ-পূর্ব উপকূলে মাদ্রাজে কোম্পানি দ্বিতীয় বাণিজ্যকুটি স্থাপন করে। আর এভাবেই শুরু হয় কোম্পানিরর আগমন। এ সবকিছু আপনাদের অজানার কথা নয়। এটি যে কত বড় ভুল ছিল তা আজ আমরা মর্মে মর্মে বুঝতে পারছি। এই ভুলের ফল আমাদের যে আরো কত কাল দিতে হবে তা জানা নেই।